CELEX: 62015TN0270
Language: bg
Date: 2015-05-26 00:00:00
Title: Дело T-270/15: Иск, предявен на 26 май 2015 г. — ANKO AE/Изпълнителна агенция за научни изследвания (REA)

24.8.2015   
            
            
               BG
            
            
               Официален вестник на Европейския съюз
            
            
               C 279/37
            
         Иск, предявен на 26 май 2015 г. — ANKO AE/Изпълнителна агенция за научни изследвания (REA)
   (Дело T-270/15)
   (2015/C 279/46)
   Език на производството: гръцки
   
      Страни
   
   
      Ищец: ANKO Anonymos Etairia Antiprosopeion, Emporiou kai Viomichanias (Атина, Гърция) (представител: V. Christianos, адвокат)
   
      Ответник: Изпълнителна агенция за научни изследвания (REA)
   
      Искания на ищеца
   
   Ищецът иска от Общия съд:
   
               —
            
            
               да обяви спирането на плащанията от Изпълнителната агенция за научни изследвания (REA) за сумата, която тя продължава да дължи на ищеца във връзка с участието си в проекта ESS, представляващ част от Седмата рамкова програма за научни изследвания (7РП), за нарушение на нейните договорни задължения, поради което тя следва да заплати на ANKO оставащата квота от неговото участие, равняваща се на 1 25  253,82 EUR, ведно със законната лихва, и
            
         
               —
            
            
               да осъди REA да заплати съдебните разноски на ищеца.
            
         
      Правни основания и основни доводи
   
   С настоящия иск дружеството ищец иска от Общия съд на Европейския съюз да установи на основание член 272 ДФЕС, че спирането на плащанията от Изпълнителната агенция за научни изследвания по отношение на сумата, все още дължима на ищеца за участието му в представляващия част от Седмата рамкова програма за научни изследвания (7РП) проект ESS, нарушава нейните договорни задължения, поради което тя е длъжна да заплати на ANKO тази сума, ведно с лихва за забава, считано от подаването на искa.
   В частност ANKO твърди, че е изпълнило надлежно и изцяло своите договорни задължения. Изпълнителната агенция за научни изследвания (REA) обаче е спряла плащанията си спрямо ANKO в нарушение на клауза II.5, параграф 3 г) от приложение II към основния договор относно ESS. Поради това Изпълнителната агенция за научни изследвания (REA) продължава да дължи на ищеца квотата, полагаща се за проекта ESS, тоест 1 25  253,82 EUR, чието изплащане е било спряно неправомерно.
   Освен това ANKO твърди, че спирането на дължимите ѝ плащания от Изпълнителната агенция за научни изследвания (REA) във връзка с проекта ESS противоречи на договора относно ESS и на правото на Съюза по следните съображения:
   
               —
            
            
               на първо място Изпълнителната агенция за научни изследвания (REA) е спряла плащанията към ANKO неправомерно, тъй като не е приложим никой от петте случая, предвидени в клауза II. 5, параграф 3 г) от приложение II към основния договор;
            
         
               —
            
            
               на второ място Изпълнителната агенция за научни изследвания (REA) неправомерно е поставила условие за възстановяването на плащанията, което не е предвидено в договорните документи и противоречи на правото на Съюза.